LATVIJAS REPUBLIKA

Daugavpils pilsētas dome

reģ.Nr. 90000077325

Kr.Valdemāra iela 1, Daugavpils, LV-5401

Iepirkums Publisko iepirkumu likuma 8.2 panta kārtībā

**“Gumijotā seguma piegāde un ieklāšana projekta “Bērnu rotaļu laukuma
rekonstrukcija Centrālajā parkā, Daugavpilī, I.kārta” realizācijai”**

identifikācijas numurs DPD 2015/85

# Iepirkuma komisijas sēdes protokols Nr.6

2015.gada 27.augustā

SĒDE NOTIEK Daugavpilī, K.Valdemāra ielā 1, 306. kabinetā

SĒDE SĀKAS plkst. 9.00.

SĒDĒ PIEDALĀS:

|  |  |
| --- | --- |
| Komisijas priekšsēdētājaKomisijas locekļi | Jurate Kornutjaka – Daugavpils pilsētas domes Centralizēto iepirkumu nodaļas vadītāja,Jurijs Bārtuls – Daugavpils pilsētas domes Centralizēto iepirkumu nodaļas jurists, |
|  | Inga Zarāne – Daugavpils pilsētas domes Centralizēto iepirkumu nodaļas ekonomiste, |
| SĒDĒ NEPIEDALĀS: | Igors Prelatovs – Daugavpils pilsētas domes pašvaldības iestādes “Komunālās saimniecības pārvalde” tehniskās nodaļas vadītājs. (atrodas atvaļinājumā), |
| Sēdi protokolē | Komisijas loceklis J.Bārtuls.  |

Komisijas izveidošanas pamats: Domes priekšsēdētāja 2015.gada 27.jūlija rīkojums Nr.188.

**Iepirkums izsludināts:** Paziņojums par iepirkumu ievietots Iepirkumu uzraudzības biroja mājas lapā – 2015.gada 31.jūlijā. Iepirkuma nolikums ievietots Daugavpils pilsētas pašvaldības mājas lapā – 2015.gada 31.jūlijā.

Komisijas sēdes darba kārtība: Lēmuma par uzvarētāju pieņemšana.

**I. Lēmuma par uzvarētāju pieņemšana**

1. Komisijas priekšsēdētāja Jurate Kornutjaka paziņo sēdi par atklātu, nosauc komisijas sastāvu un ziņo sēdes darba kārtību.
2. Komisijas loceklis Jurijs Bārtuls ziņo, ka pieteikumus dalībai iepirkumā ir iesnieguši šādi pretendenti: SIA “JLD”, SIA “Arena Sports” un SIA “Reaton, Ltd”.
3. 2015.gada 14.augusta sēdē (protokols Nr.2) iepirkumu komisija atvēra iesniegtos piedāvājumus un konstatēja, ka pretendenti piedāvā šādas līgumcenas bez pievienotās vērtības nodokļa:

|  |  |  |
| --- | --- | --- |
| **Nr.p.k.** | **Pretendenta nosaukums** | **Piedāvātā cena EUR bez PVN**  |
| 1. | SIA “JLD” | 145 650,70 |
| 2. | SIA “Arena Sports” | 87 047,19 |
| 3. | SIA “Reaton, Ltd” | 64 426,82 |

1. 2015.gada 14.augusta sēdē (protokols Nr.3) iepirkumu komisija izskatīja pretendentu iesniegtos dokumentus, pārbaudīja iesniegto dokumentu atbilstību nolikuma prasībām, to vai ar iesniegtajiem dokumentiem pretendenti ir apliecinājuši savu kvalifikāciju. Komisija konstatēja, ka visi pretendenti ir iesnieguši Nolikumā noteiktos dokumentus, kuri apliecina pretendentu kvalifikāciju un atbilstību iepirkuma Nolikuma nosacījumiem.
2. 2015.gada 14.augusta sēdē (protokols Nr.3) komisija pārbaudīja pretendentu tehnisko piedāvājumu atbilstību tehniskās specifikācijas prasībām. Komisija konstatēja, ka pretendentu SIA “JLD” un SIA “Arena Sports” tehniskie piedāvājumi atbilst iepirkuma Nolikuma tehniskās specifikācijas prasībām. Izskatot pretendenta SIA “Reaton, Ltd” tehnisko piedāvājumu iepirkumu komisija konstatēja, ka pretendenta SIA “REATON, LTD” tehniskajā piedāvājumā aprakstītais gumijotā seguma ražošanas tehnoloģiskais process nav pilnīgs. Ņemot vērā iepirkuma Nolikuma 48.1. apakšpunktā noteikto un pamatojoties uz Publisko iepirkumu likuma 45.panta trešo daļu, iepirkumu komisija lūdza pretendentu SIA “Reaton, Ltd” rakstveidā sniegt paskaidrojumu par gumijotā seguma ieklāšanas tehnoloģiju.
3. 2015.gada 24.augusta sēdē (prot.Nr.4), izskatot pretendenta SIA “REATON, LTD” atbildes vēstuli, komisija konstatēja, ka pretendents SIA “REATON, LTD” detalizēti aprakstīja 40 mm bieza gumijotā seguma ieklāšanas procesu. Balstoties uz pretendenta sniegto informāciju, iepirkuma komisija secināja, ka pretendents SIA “REATON, LTD” piedāvā ieklāt 40 mm biezu gumijoto segumu visā bērnu rotaļu laukuma platībā. Komisija atkārtoti nolēma lūgt SIA “REATON, LTD” **precizēt:**
	1. vai pretendents paredzējis ieklāt 40 mm biezu gumijoto segumu visā bērnu rotaļu laukuma platībā, katrai bērnu rotaļu iekārtai;
	2. vai pretendents, sagatavojot savu piedāvājumu, līgumcenu aprēķināja gumijotajam segumam 40 mm biezumā visā bērnu rotaļu laukuma platībā, vai arī līgumcena ir aprēķināta vadoties no tehniskās specifikācijas paskaidrojuma rakstā katrai bērnu rotaļu iekārtai norādītā maksimālā krišanas augstuma un drošības zonas platības.
4. 2015.gada 26.augusta sēdē (prot.Nr.5), komisija izskatīja pretendenta SIA “REATON, LTD” atbildes vēstuli ar skaidrojumu un konstatēja, ka pretendents paredz ieklāt gumijoto segumu 40mm biezumā sarkanā krāsā visa bērnu laukuma 1810 m2 platībā. Komisija lēma, ka pretendenta tehniskais piedāvājums **neatbilst** tehniskās specifikācijas prasībām. Iepirkuma “Gumijotā seguma piegāde un ieklāšana projekta “Bērnu rotaļu laukuma rekonstrukcija Centrālajā parkā, Daugavpilī, I.kārta” realizācijai”Nolikuma tehniskās specifikācijas 3.5. apakšpunktā ir noteikts, ka bērnu rotaļu iekārtu drošības zonās seguma biezumam jāatbilst attiecīgās iekārtas krišanas augstuma prasībām, bet jābūt ne mazākam par 40mm. Nolikuma tehniskajai specifikācijai pievienotajā paskaidrojuma rakstā ir norādītas konkrētas bērnu rotaļu iekārtas, ko pasūtītājs plāno uzstādīt bērnu rotaļu laukumā, kā arī ir norādīts katras iekārtas maksimālais krišanas augstums un katras iekārtas drošības zonas platība, līdz ar to pretendents nav tiesīgs bērnu rotaļu laukumā ieklāt gumijoto segumu 40 mm biezumā visā platībā. Kā jau minēts, **bērnu rotaļu iekārtu drošības zonās seguma biezumam jāatbilst attiecīgās iekārtas krišanas augstuma prasībām**. Tehniskās specifikācijas 3.pielikumā arī norādītas seguma krāsas, kuras pretendentiem ir jānodrošina katrā laukumā, kopā četru krāsu veidi, savukārt pretendents SIA “REATON, LTD” piedāvā ieklāt visu laukumu vienā krāsā – sarkanā. Pastāvot minētajiem apstākļiem komisija nolēma noraidīt pretendenta SIA “REATON, LTD” piedāvājumu, kā neatbilstošu tehniskās specifikācijas prasībām.
5. 2015.gada 26.augusta sēdē (prot.Nr.5), komisija pārbaudīja pretendentu SIA “JLD” un SIA “Arena Sports” finanšu piedāvājumu un konstatēja, ka pretendenta piedāvājumā nav aritmētisko kļūdu.
6. 2015.gada 26.augusta sēdē (prot.Nr.5), iepirkumu komisija konstatēja, ka no visiem iesniegtajiem atbilstošajiem piedāvājumiem zemāko cenu iepirkumā piedāvā pretendents SIA “Arena Sports”. Pretendenta piedāvātā līgumcena ir EUR 87 047,19 bez PVN, kas ir zemāka par pretendenta – SIA “JLD” piedāvāto līgumcenu – EUR 145 650,70. Līdz ar minēto pretendenta SIA “Arena Sports” piedāvajums ir ar viszemāko cenu. Komisija nolēma atzīt SIA “Arena Sports” par pretendentu, kuram atbilstoši piedāvājuma izvēles kritērijam būtu piešķiramas līguma slēgšanas tiesības un pārbaudīt Publisko iepirkumu likuma 8.2 panta piektajā daļā norādīto izslēdzošo apstākļu esamību attiecībā uz pretendentu.
7. Komisijas loceklis J.Bārtuls ziņo, ka, pamatojoties uz Publisko iepirkumu likuma 8.2 panta septīto daļu, izmantojot Ministru kabineta noteikto informācijas sistēmu <https://www.eis.gov.lv>, 2015.gada 26.augustā ir izdrukājis e-izziņas. Komisijas locekļi izskata izziņas un konstatē, ka attiecībā uz pretendentu – SIA “Arena Sports”,nepastāv Publisko iepirkumu likuma 8.2 panta piektajā daļā norādītie izslēgšanas nosacījumi.
8. Līdz ar minēto komisija konstatē, ka atbilstoši iepirkuma Nolikumā noteiktajam piedāvājuma izvēles kritērijam – viszemākā cena, pretendents SIA “Arena Sports” atzīstams par iepirkuma uzvarētāju.
9. Pamatojoties uz Publisko iepirkumu likuma 8.2 panta devīto daļu, **iepirkuma komisija nolemj:**
	1. atzīt **SIA “Arena Sports”**, reģ.Nr. 50003971471, juridiskā adrese: Saulgriežu iela 10, Katlakalns, Ķekavas pag., Ķekavas nov., **par uzvarētāju** iepirkumā “Gumijotā seguma piegāde un ieklāšana projekta “Bērnu rotaļu laukuma rekonstrukcija Centrālajā parkā, Daugavpilī, I.kārta” realizācijai” un piešķirt līguma slēgšanas tiesības par kopējo summu EUR 87 047,19 bez PVN;
	2. uzdot komisijas loceklim J.Bārtulim sagatavot rakstveida paziņojumu pretendentiem par iepirkuma rezultātiem;
	3. normatīvajos aktos noteiktajā kārtībā un termiņā iesniegt publicēšanai Iepirkuma uzraudzības biroja mājas lapā [www.iub.gov.lv](http://www.iub.gov.lv) paziņojumu par noslēgto līgumu un publicēt Daugavpils pilsētas domes mājas lapā [www.daugavpils.lv](http://www.daugavpils.lv) doto lēmumu un līguma tekstu.

*Balsojums: 3 balsis "par", "pret" - nav, "atturas" - nav.*

SĒDE BEIDZAS plkst. 9.09.

Komisijas priekšsēdētāja J.Kornutjaka

Komisijas locekle I.Zarāne

Protokolē komisijas loceklis J.Bārtuls